**Дулат Тұрсынұлы Тастекей**  (22 маусым, 1982 жыл, Екпін ауылы, Тарбағатай ауданы, Шығыс Қазақстан облысы) — қазақстандық кәсіпкер, меценат, «TAS GROUP» компаниялар тобының негізін қалаушы және басқарушысы. 

«Assyltas» қоғамдық қорының құрылтайшысы, Халықаралық Қазақ тілі қоғамы қоғамдық бірлестігінің вице-президенті (2023 – қазіргі уақытқа дейін).

Өмірбаяны
---------

1982 жылғы 22 маусым күні Семей облысында туған.

1999 жылы Абай атындағы дарынды балаларға арналған мектеп-интернатын тәмамдаған.

2003 жылы Қазақ мемлекеттік заң университетін бітірген. Осы жылдан бастап республикамыздың банк және қаржы мекемелерінде түрлі қызметтерді атқарған.

2007 жылы Қазақ мемлекеттік заң университетін аяқтаған.

2009 жылы Францияның НЕС бизнес мектебінің түлегі.

2015 жылы Мәскеудің «Сколково» басқару мектебінің (Директорларға арналған практикум, компанияны басқару) курсын тәмамдаған.

2019 ж. Нархоз университетінің «Іс басқару» мамандығы бойынша философия докторы ғылым дәрежесін алды.

2019 жылы Сандық трансформацияны басқару курсынан өткен.

2019 жылдың желтоқсан айынан бастап Дүниежүзілік қазақ күресі федерациясының вице-президенті болып сайланды.

2010 жылдан бастап «TAS GROUP» компаниялар тобының директоры.

2018 жылдан бері «Assyltas» қоғамдық қорының құрылтайшысы.

2021 жылы Дулат Тастекейдің *«Өте маңызды»* атты авторлық кітабы жарық көрді.

2023 жылы Алматы қалалық мәслихатының депутаты болып сайланды.

Кәсіпкерлік қызметі
-------------------

Қоғамдық қызметі
----------------

Дулат Тастекеев медицина, спорт, мәдениет саласындағы қайырымдылық жобаларының белсене қатысушысы. Қазақстанның 100 жаңа есімі жобасының жеңімпазы .

2023 жылы шілде айында өткен Халықаралық Қазақ тілі қоғамы қоғамдық бірлестігінің вице-президенті болып тағайындалды. Қазақ тілін қолдау мақсатында ашылған эндаумент қорына 100 миллион теңге аударғанын хабарлады. 

2016-2019 жылдары ШҚО Тарбағатай ауданының Ақсуат ауылында кәсіпкердің қаржылық демеуімен «Туған жерге туыңды тік» атты Халықаралық ақындар айтысы өткізілді, «Тарихқа толы Тарбағатай» атты альманах-кітаптың төрт томы және Ақсуаттағы ақындар айтысы топтастырылған «Туған жерге туыңды тік» жинағы жарық көрді. 2021 жылдан бері «Асыл домбыра» ақындар айтысын ұйымдастыру және қткізу жұмыстарына қаржылай қолдау көрсетеді. 

2018 жылдан бастап Дулат Тастекей Абай атындағы Республикалық дарынды балаларға арналған қазақ тілі мен әдебиетін тереңдете оқытатын мектеп-интернатының Қамқоршылық кеңесінің мүшесі. Мектепте шетелден келген ағылшын тілінің маманы курс өткізіп жүр, қазақ тілінен олимпиада, мектеп оқушыларының арасында ақындар айтысы ұйымдастырылуда .

2021 жылдың тамызында 2500 адамға арналған Орталық Азиядағы ең ірі мешіттердің бірі пайдалануға берілді. Мешіт құрылысына меценат 500 млн теңге қаржы бөлген .

2018 жылдан бастап Тарбағатай өңірінен шыққан, сол өңірге еңбегі сіңген азаматтарға «Тарбағатай тарланы» медалін тағайындады. 2019 жылы «Assyltas» медалін тағайындады.

Марапаттары
-----------

* Елдің әлеуметтік-экономикалық дамуына қосқан үлесі үшін "Еңбек үздігі" медалімен марапатталды (2017 жыл)
* Еліміздің білімі мен ғылымын дамытуға қосқан үлесі үшін "Күлтегін" медалімен марапатталды (2019 жыл)
* Forbes Kazakhstan нұсқасы бойынша Жыл кәсіпкері (2018 жыл)
* "Жомарт жүрек" облыстық байқауының (ШҚО) лауреаты атанды (2018 жыл)
* Ұлттық спорт түрін дамытуға қосқан үлесі үшін "Қазақ күресі" медалімен марапатталды (2018 жыл)
* "Азаматтық-патриоттық белсенділігі үшін" медалімен марапатталған (2019 жыл)
* "Абай" естелік медалімен марапатталған (2020 жыл)
* "Қазақстанның 100 жаңа есімі" жобасының жеңімпазы (2021 жыл)
* "Тарбағатай ауданының Құрметті азаматы" атағы берілді (2021 жыл)
* Семей қаласының "Қалаға сіңірген еңбегі үшін" төсбелгісімен марапатталған (2021 жыл)
* "Дара тұлға" медалімен марапатталған (2022 жыл)
* Б. Момышұлы атындағы "Намыс" Құрмет медалімен марапатталған (2022 жыл)
* "Қазақстан патриоттары" естелік медалімен марапатталған (2022 жыл)

Отбасы
------

Үйленген. Жұбайы – Тастекеева Айжан Серікқызы (1983 ж.т.),қаржы компаниясының бас бухгалтері. Бүгінде Дулат пен Айжан төрт бала тәрбиелеп отыр.

Дереккөздер
-----------

1. ↑  В Алматы открыли стартовую площадку для будущих «форбсов», forbes.kz
2. ↑  Меценат Дулат Тастекеевпен кездесу, pushkinlibrary.kz
3. ↑  Более 1 млрд тенге на благотворительные проекты направил TAS GROUP за 5 лет.
4. ↑  Танымал кәсіпкер Дулат Тастекеев әлеуметтік осал топқа жататын отбасыға үй әперетін болды.
5. ↑  ДУЛАТ ТАСТЕКЕЕВ: МЕМЛЕКЕТТІҢ КӨМЕГІ – БЕЙБІТ ЗАМАН, САУАТТЫ, turkystan.kz
6. ↑  Маленький шаг к большой цели, kapital.kz
7. ↑  Стал известен состав исполнительного комитета Всемирной федерации «Қазақ күресі».
8. ↑  Дулат Тастекеев: Дерзкие мечты и кумиры финансиста Мұрағатталған 27 ақпанның 2020 жылы. bib.kz
9. ↑  КРЕДИТЫ ПОД ЗАЛОГ – ПЕРВЫЙ ПУНКТ К ЗАВЕТНОЙ МЕЧТЕ, voxpopuli.kz
10. ↑  [ Казахстан / ОБЛАСТЬ АБАЙ
ОБЩЕСТВЕННЫЙ ФОНД "ASSYLTAS"
Деятельность прочих общественных организаций, не включенных в другие группировки].
11. ↑  *2021* Өте маңызды. Кәсіпкер алдыңғы 10 жылда не нәрсеге дайын болуы керек —  AmalBooks, 2021. — ISBN 978-601-06-6734-1.
12. ↑  Депутат маслихата Алматы Дулат Тастекеев выполнил обещание – построить сквер вдоль проспекта Рыскулова.
13. ↑  Кто стал депутатом маслихата Алматы.
14. ↑  ДУЛАТ ТАСТЕКЕЕВ. 100 новых лиц Казахстана Мұрағатталған 27 ақпанның 2020 жылы. 100janaesim.ruh.kz
15. ↑  АСЫЛ ӨНЕР САЙЫСЫ Мұрағатталған 27 ақпанның 2020 жылы. aikyn.kz
16. ↑  Кәсіпкер Семейдің 10 жылдан бері «сақалды» құрылысқа айналған мешітін салып бермек, inform.kz
17. ↑  Рухани жаңғыру: «Туған жер» мецената Дулата Тастекеева Мұрағатталған 27 ақпанның 2020 жылы. pushkinlibrary.kz